“Musica doen nou al verskeie jare sake in ’n dalende mark vanweë die strukturele verskuiwing wêreldwyd na die digitale verbruik van musiek, flieks en speletjies, teenoor die tradisionele fisieke formaat. Die onvermydelike agteruitgang van die handelsnaam is deur die pandemie versnel, wat meegebring het dat voeteverkeer in winkelsentrums waarin Musica tipies geleë is, vinnig gedaal het.”
Op die vraag waarom die maatskappy nooit ’n aanlyn Musica-winkel probeer het nie, het ’n woordvoerder gesê: “Musica is ’n klein, nalatenskap-naam in die Clicks-stal en vermaakkleinhandel is nie kern tot die groep se strategie vir gesondheid en skoonheid nie. Die maatskappy was nooit van plan om ’n groot belegging in tegnologie-kleinhandel te doen nie.
Clicks het die Tresemmé-storm oorleef en gefloreer tydens die Covid-19-pandemie, wys die syfers wat die groep ook Donderdag uitgereik het.
Ondanks die Covid-19-pandemie is dit groei baie na aan die 8,7% wat in dieselfde tydperk van die vorige boekjaar behaal is.
Die tydperk het egter in September begin met die met die EFF-betogings by Clicks-winkels teen die Tresemmé-sjampoe-advertensies wat swart vroue se hare as droog en kroes beskryf het. Verskeie winkels moes hul deure uit vrees vir werknemers se veiligheid ’n paar dae lank sluit.